钦定古今图书集成/明伦汇编/氏族典/第432卷 > 赵率教
## 钦定古今图书集成/明伦汇编/氏族典/第432卷 > 赵率教

按《明外史赵率教传》：“率教，陕西人。万历中，历官延绥
参将，屡著战功，被劾罢。辽事急，诏赴军前立功，受知
于经略袁应泰，擢副总兵，典中军。天启四年，擢署都
督佥事。五年，擢都督同知，授总兵官，代杨麒镇山海
关。寻论功，再进右都督。七年，袁崇焕议修筑锦州、大
凌河、中左所三城，渐图恢复，率教移镇锦州，护工役。”
帝念其劳，特加左都督。崇祯元年移镇永平。明年援
遵化，中流矢阵亡，一军皆没。